Bius thoracicus

Bius thoracicus er en skyggebille.

Utseende 
En middelsstor (ca. 7 millimeter), slank, blankt svart skyggebille, pronotum kan være brunrødt. Antennene er utvidet mot spissen uten klart avsatt klubbe, litt kortere enn hode + pronotum. Hodet er avrundet, fasettøynene forholdsvis små. Pronotum er avrundet firkantet, fint og ganske tett punktert. Dekkvingene er jevnbrede, fint og jevnt punkterte.

Levevis 
Denne arten lever i ganger laget av larvene til trebukker (Callidium coriaceum, Semanotus undatus) i døde graner, også i furu angrepet av stokkmaur (Camponotus spp.).

Utbredelse 
Arten er utbredt i Skandinavia og i fjellområder i Mellom-Europa. I Norge er den funnet på noen få lokaliteter med gammel barskog i Trøndelag og Innlandet, det er også gamle funn fra Troms. Arten er vurdert som sterkt truet i Norge

Systematisk plassering 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien skyggebiller, Tenebrioninae Latreille, 1802
 Stammen Tenebrionini Latreille, 1802  
 Slekten Bius Dejean, 1834  - i Norge:
 Bius thoracicus (Fabricius, 1792)

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 Artfakta - Bius thoracicus. Truethetsvurdering for arten i Sverige  Besøkt 5.1. 2022
 

Skyggebiller
Biller formelt beskrevet i 1792
Dyr formelt beskrevet av Johann Christian Fabricius